stanford-oval/wikipedia huggingface dataset:
נוקטה
תיאור המבנה

כנראה שהתנאי למסירת כלי נשק לאנשי היישוב היה המצאתו של מבנה אבן. ברוב היישובים זה היה מבנה האבן הראשון. 
המבנים היו די סטנדרטיים במידות של כ- 3 * 3 מטר עם שנים עד שלושה חלונות קטנים ודלת מתכת. 
החלונות נבנו כך שיהיו קטנים מדי למעבר גוף אדם. כך למשל בנוקטה של קיבוץ מענית נבנו חלונות בגובה של 40 ס"מ ורוחב של 60 ס"מ.
מבנה נוקטה אחר בקיבוץ יד מרדכי דמה יותר במידותיו למידות הסטנדרטיות. מידות הפנים: 3.00 מטר * 3.25 מטר. למבנה זה שלושה חלונות גדולים יחסית בכל אחד משלושת הקירות עם סורגי ברזל. גובה החלונות: 60 ס"מ. רוחבם - 80 ס"מ. בקיר הרביעי - דלת מתכת.
הנוקטה ברוחמה למשל בעלת מבנה אחיד וסימטרי לחלוטין. מידות חוץ: 3.36 * 3.36 מטר. מלפנים דלת מתכת ברוחב של כ- 80 ס"מ וגובה 2 מטר. לרוחב הדלת בריח מתכת להבטחה נגד פריצה. מבנה זה בעל שני חלונות בלבד. כל חלון בגובה של 18 ס"מ ורוחב של 78 ס"מ. זה אחד ממחסני הנשק היחידים מבין יישובי הדרום שממשיכים לשמש עד היום בתפקידם המקורי. הגגות בכל המבנים היו גגות רעפי חרס שיפועיים.
תכולת התחנה

בכל תחנה היה מתקן מעמד לרובים. מבדיקה אקראית הסתבר שבישובים רבים היה מתקן ל-12 רובים. 
כמו כן כללה התחנה מחברת יומן פעילות ונוכחות, נשק, שלעיתים כלל גם אקדח רקטות, תחמושת לרובים, כלי ניקוי לנשק, מיטה צבאית מתקפלת שולחן וכדומה.
סוגי הנשק בנוקטות

בשלבים הראשונים בסוף שנות ה-30 נמסרו לנוטרים רובי משטרה מסוג גרינר (Greaner). אלה היו למעשה רובי צייד שיוצרו במיוחד לפי הזמנת המשטרה הבריטית, והיה מוטבע בהם השם: Greaner Police Gun. בהמשך הוחלפו רובים אלה ברובים איטלקיים מסוג "מנליקר קרקנו", וברובים בריטים מסוג "לי אנפילד".
כך למשל מסרה המשטרה הבריטית לשישה יישובים שעלו להתיישבות בשנים 1941‏-1944 בדרום, 14 רובים לכל ישוב וישוב, מהם 7 רובים איטלקיים ו-7 רובים אנגליים מסוג לי אנפילד.
מלחמת העצמאות

עוד בטרם סיום המנדט הבריטי ופריצת מלחמת העצמאות, שמשו הנוקטות בחלק מהיישובים גם כתחנות קשר. האלחוטן (או האלחוטנית) של הקיבוץ שקיבלו לשם כך הכשרה מיוחדת בקורס אלחוטנות של ההגנה היו מנהלים תקשורת יומיומית עם תחנות אחרות. לשם כך גם החזיקו בנוקטות מכשירי קשר מסוג הליוגרף שפעלו באמצעות קרני השמש.
מורשת

עם התרחבות היישובים וגידול האוכלוסייה בעיקר אחרי מלחמת העצמאות בישובי הדרום, התברר שהמבנים קטנים מדי. על כן במספר רב של יישובים נבנו מחסני נשק גדולים יותר שאפשרו שמירת כמות נשק גדולה ומגוונת יותר. הצורך הזה עלה בעיקר בשנות ה-50 כאשר מצב הביטחון בדרום הארץ התדרדר וישובים רבים סבלו מגנבות של מסתננים ופגיעות של פדאינים. 
ברוחמה למשל משמש המבנה המקורי משנות ה-40 עד היום כמחסן נשק. אולם זו דוגמה יוצאת דופן.
הנוקטה בנחביר (בארי) במרכז החצר 1946, (המבנה נהרס)
נוקטה בדורות במרכז החצר 1946, (המבנה נהרס)
נוקטה במשמר הנגב 1946, (המבנה נהרס)
מבנה הנוקטה ביד מרדכי, 2011
נאו-רומנטיקה

המונח נאו-רומנטיקה מתייחס לתופעות בתר-רומנטיות או לאמנות וספרות הרומנטיקה המאוחרת (שלהי המאה התשע עשרה, והיא מגמה ארוכת ימים שיש לה ביטוי באמנות ובספרות כאחד. הנאו-רומנטיקה מנוגדת לנטורליזם, אשר באמנות הוא מדגיש התבוננות בעולם החיצון. לעומתו, נאו-רומנטיקה מוסיפה התבוננות פנימית ורגשות נפשיים.
אמנים שזוהו כנאו-רומנטיים נטו לקבל את השראתם מן האמנות של עידן הרומנטיקה, וכן מתחושת המרחב המתקבלת מן הנופים הטבעיים שמחוץ לעיר. על ידי כך הם הגיבו נגד 'כיעורו' של העולם המודרני והתעשייתי, על המכונות, הערים החדשות והרדיפה אחר ההתעשרות. תמות טיפוסיות בנאו-רומנטיקה הן געגועים לאהבה המושלמת, נופים אוטופיים, טבע המשתלט על חורבות, מוות הירואי ורומנטי והיסטוריה שמבעד לנופים.
דברי המבקרים על הזרם הנאו רומנטי

נאו-רומנטיקה מואשמת בדרך כלל על ידי המבקרים בכך שהיא מבודדת בעצמה, מרוכזת יותר מדי בציור פיגורטיבי ויופי, מאוהבת מדי באינטואיציה, חסרת אמון בדרכים אידאולוגיות ותאורטיות להבנת האמנות ומאוהבת יותר מדי בעבר ההיסטורי ובנופים אידיליים, רוחניים או 'מכושפים'. ביקורת משכנעת יותר היא שנאו-רומנטיקה היא אידילית מדי, וככזו היא משוללת תפיסה הולמת של הרוע בעולם המודרני.
הבדלים בין זרם הרומנטיקה לבין הזרם הנאו-רומנטי

מלבד עצם ההבדל הכרונולוגי בין הופעתה של הרומנטיקה כזרם אמנותי (במאות השמונה עשרה והתשע עשרה), והופעתה המאוחרת הרבה יותר של הנאו-רומנטיקה (סוף המאה התשע עשרה ותחילת המאה העשרים), ניתן להצביע על הבדלים תוכניים בין שני הזרמים: נאו-רומנטיקה נטתה להסתייג מן הרומנטיקה הקלאסית בתחומי הדגשתה של הרומנטיקה הקלאסית על 'הגיבור' ועל לאומיות רומנטית. כך היה בעיקר בתקופה שמאז לאחר מלחמת העולם הראשונה.
ניקולס ניקלבי (סדרה, 1957)

| --- | --- |
 מבוסס על:  ניקולס ניקלבי מאת צ'ארלס דיקנס
 סוגה:  דרמה היסטורית
 כותבים:  וינסנט טילסלי
 בימוי:  אריק טיילר
 שחקנים:  ויליאם ראסל ג'ניפר וילסון מלקולם קין
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  10
 הפקה
 מפיק:  דאגלס אלן
 חברת הפקה:  BBC
 שידור
 רשת שידור:  BBC One
 תקופת שידור מקורית:  18 באוקטובר 1957 – 20 בדצמבר 1957
 קישורים חיצוניים
 דף התוכנית ב-IMDb
 
ניקולס ניקלבי (באנגלית: Nicholas Nickleby) היא סדרת טלוויזיה בריטית ששודרה לראשונה ברשת ה-BBC בשנת 1957. הסדרה מבוססת על הרומן "ניקולס ניקלבי" מאת צ'ארלס דיקנס.
צוות השחקנים

ויליאם ראסל – ניקולס ניקלבי
ג'ניפר וילסון – קייט ניקלבי
מלקולם קין – ראלף ניקלבי
ריצ'רד וורדסוורת' – ניומן נוגס
ג'יליאן לינד – גברת ניקלבי
בריאן פק – סמייק
אסמונד נייט – ווקפורד סקווירס
רוזמונד גרינווד – מיס לה קריבי
ג'ורג' האו – מר צ'ארלס צ'יריבל
קית' דייוויס – ווקפורד סקווירס הבן
בארי פוסטר – פרנק צ'יריבל
אנתוני ג'ייקובס – ארתור גרייד
לין ג'יימס – מדליין בריי
ברטלט מולינס – טים לינקינווטר
דאגלס וילמר – סר מולברי הוק
גרהם קרודן – מר פייק
פביה דרייק – מאדאם מנטליני
רודי יוז – מר נד צ'יריבל
פיי קומפטון – גברת סקווירס
רוזלינד נייט – מיס פאני סקווירס
הערות שוליים

↑  Michael Pointer. Charles Dickens on the Screen: The Film, Television, and Video Adaptations. Scarecrow Press, 1996. p.154
ניקולס ניקלבי (סדרה, 1968)

| --- | --- |
 מבוסס על:  ניקולס ניקלבי מאת צ'ארלס דיקנס
 סוגה:  דרמה היסטורית
 כותבים:  יו לאונרד
 בימוי:  ג'ואן קראפט
 שחקנים:  מרטין ג'רוויס
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  13
 הפקה
 מפיק:  קמפבל לוגן
 חברת הפקה:  BBC
 אורך פרק:  25 דקות
 שידור
 רשת שידור:  BBC One
 תקופת שידור מקורית:  11 בפברואר 1968 – 5 במאי 1968
 קישורים חיצוניים
 דף התוכנית ב-IMDb
 
ניקולס ניקלבי (באנגלית: Nicholas Nickleby) היא סדרת טלוויזיה בריטית ששודרה לראשונה ברשת ה-BBC בשנת 1968. הסדרה מבוססת על הרומן "ניקולס ניקלבי" מאת צ'ארלס דיקנס.
צוות השחקנים

מרטין ג'רוויס – ניקולס ניקלבי
סוזן ברודריק – קייט ניקלבי
יו וולטרס – סמייק
דרק פרנסיס – ראלף ניקלבי
גורדון גוסטלו – ניומן נוגס
ת'אה הולם – גברת ניקלבי
רונלד ראד – ווקפורד סקווירס
מקסוול שו – מר מנטליני
תלמה רובי –מאדאם מנטליני
טרנס אלכסנדר – סר מלברי הוק
ריימונד קלארק – לורד פרדריק וריסופט
הייזל קופן – מיס לה קריבי
שרון גורני – מדליין בריי
ג'ון ביילי – ברוקר
ג'פרי ביילדון – ארתור גרייד
מלקולם אפסטיין – ווקפורד הבן
ג'ון גיל – נד צ'יריבל
ברטלט מולינס – טים לינקינווטר
פול שלי – פרנק צ'יריבל
רוזלינד נייט – מיס סנבליצ'י
הערות שוליים

↑  Michael Pointer. Charles Dickens on the Screen: The Film, Television, and Video Adaptations. Scarecrow Press, 1996. p.92
נבחרת ישראל בכדורסל נשים 3x3

| --- | --- |
ישראל

 מידע כללי
 התאחדות:  איגוד הכדורסל בישראל
 הצטרפות:  2012
 ibasketball.co.il
 
 אליפות העולם בכדורסל 3x3
 הופעות:  2 (הראשונה ב-2022)
 ההישג הטוב:  פליי אין
 אליפות אירופה בכדורסל 3x3
 הופעות:  1 (הראשונה ב-2014)
 ההישג הטוב:  שלב הבתים
נבחרת הנשים של ישראל בכדורסל 3x3 היא נבחרת הכדורסל 3x3 הלאומית של ישראל לנשים, המנוהלת על ידי איגוד הכדורסל הישראלי.
סגל הנבחרת מורכב משחקניות כדורסל המחזיקות באזרחות ישראלית. על פי דירוג פיב"א לנבחרות 3x3 היא מדורגת במקום ה-22 (מתוך 174) בעולם, ו-7 (מתוך 34)באירופה.
אליפויות

הנבחרת החלה את דרכה ב-2012 בה התמודדה לראשונה במוקדמות אליפות העולם שנערכה ביוון, אך לא העפילה לטורניר.
אליפויות > כל אליפויות העולם

| שנה | סיבוב | משחקים | ניצחונות | הפסדים | סל זכות | סל חובה |
| --- | --- | --- | --- | --- | --- | --- |
| יוון 2012 | לא העפילה |  |  |  |  |  |
| רוסיה 2014 | לא העפילה |  |  |  |  |  |
| הרפובליקה העממית של סין 2016 | לא העפילה |  |  |  |  |  |
| צרפת 2017 | לא העפילה |  |  |  |  |  |
| הפיליפינים 2018 | לא העפילה |  |  |  |  |  |
| הולנד 2019 | לא העפילה |  |  |  |  |  |
| בלגיה 2022 | שלב הבתים | 4 | 0 | 4 | 46 | 79 |
| אוסטריה 2023 | פליי אין | 5 | 3 | 2 | 72 | 86 |
| סה"כ | 2 | 9 | 3 | 6 | 118 | 165 |
אליפויות > אליפות העולם > בלגיה 2022

לאליפות העולם שהתקיימה באנטוורפן שבבלגיה ביוני 2022 העפילה נבחרת ישראל עקב הדחת רוסיה ובלארוס מהטורניר. הנבחרת שובצה בבית עם ספרד, הולנד, קנדה וצ'ילה. בשלב הבתים הפסידה הנבחרת בכל 4 המשחקים והודחה.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| 1. ספרד ספרד | 8 | 4 | 0 | 83 | 56 | 27+ |
| 2. קנדהקנדה | 7 | 3 | 1 | 70 | 45 | 25+ |
| 3. הולנד הולנד | 6 | 2 | 2 | 59 | 62 | 3- |
| 4. צ'ילה צ'ילה | 5 | 1 | 3 | 61 | 77 | 16- |
| 5. ישראל ישראל | 4 | 0 | 4 | 46 | 79 | 33- |
סגל הנבחרת לאליפות
דניאל רבר, אלכס כהן, הדר חדד, צליל וטורי, אליסיה בארון.
אליפויות > אליפות העולם > אוסטריה 2023

לאליפות העולם בווינה שבאוסטריה במאי-יוני 2023 העפילה נבחרת ישראל לאחר שעברה בהצלחה את טורניר שלב המוקדמות.
בשלב הבתים שובצה הקבוצה לבית ד' עם סין, איטליה, ליטא ורומניה, בשלב הבתים סיימה הקבוצה במקום ה-2 והעפילה לשלב הפליי אין בו הפסידה לספרד והודחה מהתחרות.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| 1. הרפובליקה העממית של סין סין | 8 | 4 | 0 | 80 | 36 | 44+ |
| 2. ישראל ישראל | 7 | 3 | 1 | 61 | 65 | 4- |
| 3. איטליה איטליה | 6 | 2 | 2 | 78 | 78 | 0 |
| 4. ליטא ליטא | 5 | 1 | 3 | 59 | 67 | 8- |
| 5. רומניהרומניה | 4 | 0 | 4 | 47 | 79 | 32- |
| נבחרת 1 | תוצאה | נבחרת 2 |
| --- | --- | --- |
| ישראל ישראל | 11–21 | ספרד ספרד |
סגל הנבחרת לאליפות
דור סער, דרו אדלמן, הדר חדד, נופר שלום.
אליפויות > אירופה > רומניה 2014

לאליפות אירופה הראשונה שהתקיימה ב-2014 בבוקרשט רומניה העפילה הנבחרת ושובצה לבית ד' יחד עם בלגיה, הולנד וסלובקיה. במשחקי הבית ניצחה הקבוצה את סלובקיה 16–13 אך הפסידה לבלגיה 17–10 ולהולנד 12–1 וסיימה במקום ה-3 בבית ולא העפילה לשלב הנוקאאוט. בסיום הטורניר דורגה הנבחרת במקום ה-13 מתוך 16.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| 1. בלגיה בלגיה | 6 | 3 | 0 | 46 | 31 | +15 |
| 2. הולנד הולנד | 5 | 2 | 1 | 38 | 23 | +15 |
| 3. ישראל ישראל | 4 | 1 | 2 | 27 | 42 | -15 |
| 4. סלובקיה סלובקיה | 3 | 0 | 3 | 28 | 43 | -15 |
סגל הנבחרת לאליפות
אלואיזה כץ, מאיה איסרוב, לימור פלג,נופר שלום
מאמן: דני גוט
אליפויות > אירופה > צרפת 2021

ב-2021 העפילה הנבחרת בפעם השנייה לאליפות אירופה לאחר שניצחה בטורניר המקודמות שנערך בתל אביב לאליפות שתתקים בפריז שבצרפת שובצה הנבחרת לבית א' יחד עם צרפת (מדרוגת 1 באירופה) וגרמניה (מדורגת 12 באירופה). במשחק הראשון הפסידה הנבחרת 22–10 לצרפת ובמשחק השני הפסידה הנבחרת 19–14 לגרמניה והודחה.
לאחר טורניר זה עלתה הנבחרת למקום ה-13 בעולם וזהו הישג השיא שלה (נכון ל-2021)
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| 1. צרפת צרפת | 4 | 2 | 0 | 43 | 22 | 21+ |
| 2. גרמניה גרמניה | 3 | 1 | 1 | 31 | 35 | 4- |
| 3. ישראל ישראל | 2 | 0 | 2 | 24 | 41 | 17- |
סגל הנבחרת
קורטני דאגלס, אלכסנדרה כהן, דניאל רבר, טל יעקב
מאמן:אילן קובלסקי
אליפויות > כל אליפויות אירופה

| שנה | סיבוב | משחקים | ניצחונות | הפסדים | סל זכות | סל חובה |
| --- | --- | --- | --- | --- | --- | --- |
| רומניה 2014 | שלב הבתים | 3 | 1 | 2 | 27 | 42 |
| רומניה 2016 | לא העפילה | - | - | - | - |  |
| הולנד 2017 | לא העפילה | - | - | - | - |  |
| רומניה 2018 | לא העפילה | - | - | - | - |  |
| הונגריה 2019 | לא העפילה | - | - | - | - |  |
| צרפת 2021 | שלב הבתים | 2 | 0 | 2 | 24 | 41 |
| אוסטריה 2022 | לא העפילה | - | - | - | - | - |
| ישראל 2023 | מארחת |  |  |  |  |  |
| סה"כ | 2 | 5 | 1 | 4 | 51 | 83 |
סגל הנבחרת

סגל הנבחרת למוקדמות אליפות העולם 3*3 וינה 2023
| שם | גובה | תאריך לידה | קבוצה |
| --- | --- | --- | --- |
| הדר חדד | 1.80 | 7 באפריל 1999 | ישראל בנות הרצליה |
| אלכסנדרה כהן | 1.96 | 1 ביוני 1993 | ישראל מכבי בנות אשדוד |
| נור כיוף | 1.68 | 24 באוגוסט 2001 | ישראל אליצור רמלה |
| נופר שלום | 1.77 | 4 באוגוסט 1996 | ישראל מכבי עירוני רמת גן |

מאמנת - לירון כהן
הערות שוליים

↑  דירוג אירופה לאליפות אירופה 2021
↑  דירוג פיבא 3 על 3
↑  נבחרת הנשים תשחק באליפות העולם ב-3X3, באתר ONE‏, 18 במאי 2022
↑  אור שקדי, ‏‏כדורסל 3 על 3: נבחרות הגברים והנשים העפילו לאליפות אירופה, באתר ספורט1, 26 ביוני 2021
נט טרנר

| --- | --- |

תחריט עץ המתאר את תפיסתו של נט טרנר על ידי בנג'מין פיפס
 לידה:  1 באוקטובר 1800 מחוז סאות'המפטון, ארצות הברית 
 הוצאה להורג:  11 בנובמבר 1831 (בגיל 31) Courtland, ארצות הברית 
 מדינה:  ארצות הברית 
 השקפה דתית:  בפטיזם 
 בן או בת זוג:  צ'רי טרנר 
 
נתניאל "נט" טרנר (באנגלית: Nat Turner;‏ 2 באוקטובר 1800 - 11 בנובמבר 1831) היה עבד אפרו-אמריקאי, שהנהיג בשנת 1831 מרד אלים נגד בעלי העבדים ומשטר העבדות בארצות הברית.
ביוגרפיה > שנותיו המוקדמות

טרנר נולד במחוז סאות'המפטון שבוירג'יניה, כעבדו של בנג'מין טרנר, ומכאן שמו. בשנת 1810 מת בנג'מין טרנר, ונט טרנר עבר לרשות סמואל, בנו הבכור של בנג'מין. בשנת 1822 נמכר לשכן בשם תומאס מור שמת בשנת 1828, וזה הפך את בנו בן התשע לאדונו של טרנר. אלמנתו של מור נישאה לג'וזף טרוויס, מייצר גלגלים, שעבר לגור בחווה.
בעת שהחווה הייתה בבעלותו של סמואל טרנר, למד נט טרנר קרוא וכתוב, חרף האיסורים החמורים הרשמיים, וכן הייתה לו גישה לספרים של תלמידים לבנים, שמע דרשות של מטיפים בפטיסטים ונטל חלק באסיפות דתיות של "כנסיית העבדים". הוא רכש ידע בכתבי הקודש הנוצריים - התנ"ך והברית החדשה ואף התעניין בשימוש באבקת שרפה. מאחר שהיה אדם אדוק, סגפן ובעל הילה של "חוזה", נחשב נט טרנר בקרב חבריו לכומר, ואחרי המרד הוא כונה בעיתונות "המטיף השחור".
ביוגרפיה > המרד

בשנת 1825 כבר הגיע טרנר למסקנה שאלהים הטיל עליו לשחרר את אחיו המדוכאים מעול העבדות.
ליקוי חמה שהתרחש בפברואר 1831 היווה עבורו אחת האותות כי הגיע הזמן לפעולה. עם קומץ חברים, מצוידים בסכינים, מעדרים וגרזנים, יצאו ב-21 באוגוסט 1831 למסע הרג נגד הלבנים בסביבה. הקרבנות הראשונים היו ג'וזף טרוויס, אשתו ובנה הקטן, שנרצחו במיטתם. אחריהם באו עוד משפחות של חוואים לבנים, לרבות נשים וילדים, בסך הכול כ-56 קרבנות. בפשיטותיהם בחוות חיפשו נט טרנר ואנשיו לגייס עוד עבדים ושחורים חופשיים לקבוצתם. כמו כן אספו כלי נשק כמו חרבות ורובים, סוסים ופרדות. לאכזבתו, לא הצליח נט טרנר, שכונה, בין השאר גם "גנרל", לגייס סביבו יותר מ-70 מורדים. חברי המיליציות הלבנות שהגיעו ל-3,000 במספרם, הצליחו בסופו של דבר לדכא את המרד ורצחו בדרכם כמאה ועשרים עבדים ושחורים חופשיים שלא היו מעורבים במרד.
מרד העבדים שהנהיג טרנר היה המשמעותי ביותר כנגד משטר העבדות בתקופה שקדמה למלחמת האזרחים האמריקנית. לאחר שהמרד דוכא ב-23 באוגוסט 1831, הצליח טרנר לברוח, אך נתפס כעבור חודשיים, ב-30 באוקטובר, על ידי חוואי מקומי בשם בנג'מין פיפס. הוא הוצא להורג בתלייה ב-11 בנובמבר, בעיר ג'רוזלם (לימים קורטלנד) שבווירג'יניה. אחר מותו, נערף ראשו והופשט עורו, כאזהרה לעבדים אחרים בל ימרדו. ישנן טענות לפיהן טרנר לא רצח במו ידיו, אלא שמעשי הרצח בוצעו על ידי "חייליו", לא פעם בנוכחותו.
בזמן המשפט נפגש טרנר עם עורך דין צעיר בשם תומאס ה. גריי, שכתב בעקבות המפגש את הקונטרס 'וידויו של נט טרנר'.
הנצחה

בשלהי שנות ה-1960 הפך נט טרנר לסמל עבור תנועת בלק פאוור (הכוח השחור) בארצות הברית
2009 - פארק גדול בעיר ניוארק, ניו ג'רזי קיבל את שמו
נט טרנר במדיה האמנותית > ספרות

1967 - וידויו של נט טרנר, רומן מאת ויליאם סטיירון, המבוסס בחלקו על רישומיו של תומאס גריי
The Letter Writer - רומן היסטורי מאת אן רינלדי - מתרחש בתקופת המרד של נט טרנר
2006- הרומן הגרפי (קומיקס) "נט טרנר" מאת קייל בייקר - זכה בפרסים
2011 - The Resurrection of Nat Turner, Part 1: The Witnesses (תחייתו של נט טרנר, חלק א:העדים). רומן היסטורי מאל שרון א. פוסטר
L'Ange noir, רומן בצרפתית מאת קצרין ארמארי-ויאי (Hermary-Vieille)
Up Jumps the Devil, רומן מאת מייקל פור
נט טרנר במדיה האמנותית > מוזיקה

Reef The Lost Cauze, ראפר מפילדלפיה כתב שיר על נט טרנר, כחלק מהאלבום שלו - A vicious Cycle (מעגל קסמים).
בשירו "Mortal Man", קנדריק למאר מנהל שיחה עם טופאק שאקור, בה שאקור אומר "זה יהיה כמו נט טרנר, 1831".
טופאק שאקור היה מדבר על נט טרנר תכופות בראיונות, ומספר על הערצתו לרוחו העזה והתנגדותו לדיכוי. שאקור גם כיבד את טרנר עם קעקוע של צלב על גבו עם הכיתוב "EXODUS 1831".
נט טרנר במדיה האמנותית > סרטי קולנוע

2003 - Nat Turner: A Troublesome Property, בבימוי צ'ארלס ברנט
2016 - הולדתה של אומה, בבימוי נייט פארקר
ראו גם

עבדות בארצות הברית
התנועה לביטול העבדות
לקריאה נוספת

מישל נוריס, גם אני אמריקאי, נשיונל ג'יאוגרפיק ישראל, גיליון 221, אוקטובר 2016
הערות שוליים

| --- | --- |
בקרת זהויות :  NLI: 987007269175205171  PLWABN: 9810638233905606  BnF: cb14576831z (data)  GND: 118802984  ISNI: 0000 0001 2029 2598  LCCN: n50016161  NKC: mzk2011634461  NTA: 071381732  SNAC: w6s865df  SUDOC: 076118266  Trove: 995603  VIAF: 79400203   WorldCat (עם VIAF): 79400203
ניקולס ניקלבי (סדרה, 1977)

| --- | --- |

עטיפת ה-DVD של הסדרה
 מבוסס על:  ניקולס ניקלבי מאת צ'ארלס דיקנס
 סוגה:  דרמה היסטורית
 כותבים:  יו לאונרד
 בימוי:  כריסטופר בארי
 שחקנים:  נייג'ל הייברס
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  6
 הפקה
 מפיק:  בארי לטס
 חברת הפקה:  BBC
 שידור
 רשת שידור:  BBC One
 תקופת שידור מקורית:  27 במרץ 1977 – 1 במאי 1977
 קישורים חיצוניים
 דף התוכנית ב-IMDb
ניקולס ניקלבי (באנגלית: Nicholas Nickleby) היא סדרת טלוויזיה בריטית ששודרה לראשונה ברשת ה-BBC בשנת 1977. הסדרה מבוססת על הרומן "ניקולס ניקלבי" מאת צ'ארלס דיקנס.
צוות השחקנים

נייג'ל הייברס – ניקולס ניקלבי
פיטר בורק – סמייק
דרק גודפרי – ראלף ניקלבי
רוברט ג'יימס – ניומן נוגס
קייט ניקולס – קייט ניקלבי
הילרי מייסון – גברת ניקלבי
מלקולם ריד – מר אלפרד מנטליני
דרק פרנסיס – ווקפורד סקווירס
פטרישה ראוטלדג' – מאדאם מנטליני
פטסי סמארט – מיס לה קריבי
אנתוני איינלי – סר מולברי הוק
נייג'ל יוז – לורד פרדריק וריסופט
דניס גילמור – ווקפורד הבן
ריימונד מייסון – צ'ארלס צ'ריביל
פרסטון לוקווד – טים לינקינווטר
אנדרו מקולוך –ג'ון ברודי
ג'ון יוור – אדווין צ'ריביל
דייוויד גריפין – פרנק צ'ריביל
רון פמבר – מר סנאולי
איזבל אמייס – מיס פאני סקווירס
הטי ביינס – מטילדה פרייס
פטרישה ברייק – מדליין בריי
אדוארד ברנהאם – מר ליליוויק
אן רידלר – גברת סקווירס
מארק טיל – בלינג
פולין מוראן – מיס פטווקר
דניס אדוארדס – מר וולטר בריי
פרדי ג'ונס – מר וינסנט קראמלס
פול קוראן – ארתור גרייד
ליז סמית' – פג סליידרסקיו
הערות שוליים

↑  Michael Pointer. Charles Dickens on the Screen: The Film, Television, and Video Adaptations. Scarecrow Press, 1996. p.91-92
ניקולה מיטרוביץ'

מיטרוביץ' במדי מכבי תל אביב מול ססק פברגאס מצ'לסי במסגרת ליגת האלופות
ניקולה מיטרוביץ' (בסרבית: Никола Митровић; נולד ב-2 בינואר 1987) הוא כדורגלן סרבי המשחק בעמדת הקשר האחורי בזאלגרסגי.
קריירה

מיטרוביץ' גדל במחלקת הנוער של נפרדק קרושבץ מעיר הולדתו קרושבץ, וערך את הופעת הבכורה שלו במדי הקבוצה בשנת 2004. בקיץ 2007 נרכש על ידי פרטיזן בלגרד ובעונתו הראשונה בקבוצה זכה עמה בדאבל. בעונה שלאחר מכן הושאל חזרה לנפרדק. בשנת 2009 העביר קדנציה קצרה במדי וולגה ניז'ני נובגורוד מליגת העל הרוסית, ובשנת 2010 חזר בפעם השלישית למועדון נעוריו נפרדק.
בעונת 2010/2011 הגיע להונגריה והצטרף לאויפשט. לאחר עונה אחת במדי הקבוצה, נרכש מיטרוביץ' על ידי MOL וידי, גם היא מליגת העל ההונגרית, אותה אימן באותה תקופה פאולו סוזה. בשתי העונות שלו ב-MOL וידי רשם מיטרוביץ' 7 שערים ו-14 בישולים.
לקראת עונת 2013/2014 עבר סוזה לאמן את מכבי תל אביב. בעקבות רצונו של סוזה לצרף את מיטרוביץ', עבר השחקן בהעברה חופשית וחתם ב-4 באוגוסט 2013 על חוזה לעונה אחת עם אופציה לעונה נוספת. ב-24 באוגוסט 2013 ערך את הופעת הבכורה שלו במדי הקבוצה, במשחק הליגה הראשון לעונה מול הפועל עכו. בעונתו הראשונה בקבוצה זכה עמה באליפות, ובעונת 2014/2015 זכה עמה באליפות שנייה ברציפות, וכן בגביע המדינה (פתח בהרכב בניצחון 6-2 על הפועל באר שבע במשחק הגמר) ובגביע הטוטו. ב-10 בינואר 2016 שוחרר מהקבוצה וחתם בשאנגחאי שנשין הסינית, אולם שוחרר לאחר חצי עונה.
ב-31 באוגוסט 2016 חתם מיטרוביץ' על חוזה לעונה אחת עם אופציה לעונה נוספת בבני יהודה, אך שוחרר מהקבוצה באמצע העונה. ב-23 בינואר 2017 חתם מיטרוביץ' באנורתוסיס פמגוסטה. בספטמבר 2017 חתם מיטרוביץ' בנפרדק קרושבץ קבוצת נעוריו. ב-8 בינואר 2018 חתם עד לסוף העונה עם אופציה לנוספת בויסלה קרקוב. ב-8 באוגוסט 2018 חתם בקשלה האזרית. ב-29 ביולי 2019 חזר להונגריה וחתם בזלאגרסגי.
תארים

אליפות: 2007/2008
הגביע הסרבי: 2007/2008
אליפות: 2013/2014, 2014/2015
גביע המדינה: 2014/2015
גביע הטוטו: 2014/2015
הערות שוליים

↑  מיטרוביץ' חתם לשנה, באתר מכבי תל אביב, 4 באוגוסט 2013
↑  עינת הירש, ‏חוזר לישראל: מיטרוביץ' חתם לעונה בבני יהודה, באתר ערוץ הספורט, 31 באוגוסט 2016
↑  ניקולה מיטרוביץ' חתם באנורתוזיס פמגוסטה, באתר ONE‏, 23 בינואר 2017
↑  יעקב זיו, ‏‏עושים שוק: "אלכסיס סאנצ'ס יחתום בימים הקרובים במנצ'סטר סיטי", באתר ספורט1, 8 בינואר 2018
נאו סול

| --- | --- |

 מקורות סגנוניים:  מוזיקת נשמה • רית'ם אנד בלוז עכשווי • היפ הופ • פאנק (Funk) • ג'אז • מוזיקה אלקטרונית • מוזיקת האוס • פופ
 מקורות תרבותיים:  תחילת שנות ה-80 שנות ה-90, ארצות הברית בריטניה
 מוצא:  ארצות הברית 
 כלים:  גיטרה • בס • קלידים • תופים • קולות • (שירה, ראפ) • סינתיסייזר • צופר • מכונת תופים
 נושאים קרובים
 אסיד ג'אז • היפ הופ אלטרנטיבי • מוזיקה שחורה • היפ הופ נשמה • ניו ג'אז
 
נאו סול או סול מתקדם (באנגלית: Neo soul) הוא סגנון מוזיקלי שהתפתח בשנות ה-80 וה-90 של המאה ה-20 בארצות הברית ובריטניה ומשלב אלמנטים של רית'ם אנד בלוז עכשווי ומוזיקת נשמה.
הנאו סול זכה להצלחה במיינסטרים במהלך שנות התשעים, יחד עם פריצות דרך מסחריות של אמנים שונים, ביניהם דיאנג'לו, אריקה באדו, לורן היל ומקסוול. מאז הפופולריות הראשונית שלו והשפעתו על צליל הרית'ם אנד בלוז העכשווי, הנאו סול הורחב וגוון מוזיקלית באמצעות יצירותיהם של אמנים אמריקאים ובינלאומיים כאחד. הנוכחות המיינסטרימית שלה פותחה במהלך העשור הראשון של המאה ה-21, אם כי אמנים חדשים יותר הופיעו באמצעים עצמאיים יותר לשיווק המוזיקה שלהם.
הערות שוליים

↑  British Soul | AllMusic, web.archive.org, ‏2010-11-04
↑  Mark Anthony Neal, Songs in the Key of Black Life: A Rhythm and Blues Nation, Psychology Press, 2003, ISBN 978-0-415-96571-2. (באנגלית)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
משפט הוויראליות

במכניקה ובייחוד במכניקה אנליטית ובמכניקה סטטיסטית, משפט הוויראליות מקשר בין הממוצע על הזמן של האנרגיה הקינטית של המערכת,  \left\langle T\right\rangle , והממוצע על הזמן של האנרגיה הפוטנציאלית , \left\langle U\right\rangle .
המשפט קובע שבמערכת שתנועתה סופית, כלומר מערכת בה גם בזמן אינסוף המרחק בין הגופים סופי, ושהאנרגיה הפוטנציאלית שלה היא פונקציה הומוגנית מסדר  \ k של הקואורדינטות, אזי:  2\left\langle T\right\rangle =k\left\langle U\right\rangle .
ניסוח המשפט

נגדיר ממוצע על הזמן של גודל כלשהו:  \ \left\langle f\right\rangle =\lim _{\tau \rightarrow \infty }{\frac {1}{\tau }}\int _{0}^{\tau }f(t)dt. המשפט קובע שבמערכת בה התנועה מוגבלת לאזור סופי של המרחב לכל זמן, והאנרגיה הפוטנציאלית שלה לא תלויה במהירויות, מתקיים:  2\left\langle T\right\rangle =\sum _{a=1}^{N}\left\langle \mathbf {r} _{a}\cdot {\frac {\partial U}{\partial \mathbf {r} _{a}}}\right\rangle . כאשר  \ T היא האנרגיה הקינטית הכוללת של המערכת,  \ U האנרגיה הפוטנציאלית ו \mathbf {r} _{a} הקואורדינטות המוכללות.
אם האנרגיה הפוטנציאלית היא פונקציה הומוגנית מסדר  \ k של הקואורדינטות אזי המשפט מקבל את הצורה  2\left\langle T\right\rangle =k\left\langle U\right\rangle .
הוכחה

האנרגיה הקינטית  \ T היא פונקציה הומוגנית מסדר שני של המהירויות, לכן על פי משפט אוילר לפונקציות הומוגניות נקבל:  2T=\sum _{a=1}^{N}\mathbf {v} _{a}\cdot {\frac {\partial T}{\partial \mathbf {v} _{a}}}.
במערכת מכנית בה האנרגיה הפוטנציאלית לא תלויה במהירויות מתקיים:  {\frac {\partial T}{\partial \mathbf {v} _{a}}}={\frac {\partial L}{\partial \mathbf {v} _{a}}}=\mathbf {p} _{a}. כאשר  \ L הוא הלגראנז'יאן ו \mathbf {p} _{a} הם התנעים המוכללים.
לכן נקבל:
נזכור כעת ש:  {\frac {d\mathbf {p} _{a}}{dt}}=-{\frac {\partial U}{\partial \mathbf {r} _{a}}} ולכן:
נסמן:  F(t)=\sum _{a=1}^{N}\mathbf {p} _{a}(t)\cdot \mathbf {r} _{a}(t). כעת נבצע ממוצע על פי הזמן עבור האיבר השמאלי בביטוי הימני:
לכן:  \left\langle 2T\right\rangle =2\left\langle T\right\rangle =0+\left\langle \sum _{a=1}^{N}\mathbf {r} _{a}\cdot {\frac {\partial U}{\partial \mathbf {r} _{a}}}\right\rangle =\sum _{a=1}^{N}\left\langle \mathbf {r} _{a}\cdot {\frac {\partial U}{\partial \mathbf {r} _{a}}}\right\rangle .
כאשר  \ U היא פונקציה הומוגנית מסדר  \ k של הקואורדינטות אז על פי משפט אוילר לפונקציות הומוגניות נקבל:  \sum _{a=1}^{N}\mathbf {r} _{a}\cdot {\frac {\partial U}{\partial \mathbf {r} _{a}}}=kU ולפיכך:  \ 2\left\langle T\right\rangle =\left\langle kU\right\rangle =k\left\langle U\right\rangle .